पत्रलेखा

पत्रलेखा पॉल उर्फ अन्विता पॉल (२० फेब्रुवारी, १९९० - हयात), ही एक भारतीय अभिनेत्री आहे जी हिंदी चित्रपट आणि मालिकांमध्ये काम करते. पॉलने सिटीलाईट्स (२०१४) या नाट्य चित्रपटातून अभिनय क्षेत्रात पदार्पण केले. या चित्रपटातील भूमिकेसाठी तिला मोस्ट प्रॉमिसिंग न्यूकमर - फिमेल साठी स्क्रीन अवॉर्ड मिळाला.

पत्रलेखा बोस: डेड / अलाइव्ह (२०१७) या स्ट्रीमिंग लघु मालिकेत दिसली. त्यानंतर ती नानू की जानू (२०१८) चित्रपट आणि मै हीरो बोल रहा हू (२०२१), आर या पार (२०२२) आणि आयसी ८१४: कंधहार हायजॅक (२०२४) या मालिकेत दिसली आहे. पत्रलेखाचे लग्न अभिनेता राजकुमार राव सोबत झाले आहे.

 प्रारंभिक आयुष्य 
पत्रलेखाचा जन्म शिलाँग येथे एका बंगाली कुटुंबात झाला. तिचे वडील अजित पॉल चार्टर्ड अकाउंटंट होते आणि आई पापरी पॉल गृहिणी होती. एका मुलाखतीत तिने सांगितले की तिची आजी एक कवयित्री होती. तिला पर्णलेखा पॉल आणि अग्निश पॉल ही दोन भावंडे आहेत. तिचे शालेय शिक्षण आसाममधील द आसाम व्हॅली स्कूल, या बोर्डिंग स्कूलमध्ये झाले. तर तिने बंगळुरूच्या बिशप कॉटन गर्ल्स स्कूलमधून पदवी प्राप्त केली.

पत्रलेखाच्या वडिलांना वाटत होते की तिने त्यांच्या पावलावर पाऊल ठेवावे, पण तिला अभिनयात रस होता. मुंबईत एचआर कॉलेज ऑफ कॉमर्स अँड इकॉनॉमिक्समधून पुढील शिक्षण पूर्ण करत असताना, तिने ब्लॅकबेरी आणि टाटा डोकोमोसाठी काही जाहिराती केल्या. पत्रलेखाने भरतनाट्यमचे औपचारिक प्रशिक्षणही घेतले आहे.

 अभिनयाची कारकिर्द 
पत्रलेखाने राजकुमार राव सोबत सिटीलाइट्स या चित्रपटातून बॉलीवूड मध्ये पदार्पण केले. हा चित्रपट हंसल मेहता दिग्दर्शित असून, या चित्रपटात राजस्थान मधून उपजीविकेच्या शोधात मुंबईत स्थलांतरित होणाऱ्या एका गरीब जोडप्याची कथा आहे. कमी बजेटमध्ये बनवलेला हा चित्रपट बॉक्स ऑफिसवर यशस्वी झाला. हिंदुस्तान टाइम्सच्या श्वेता कौशल म्हणाल्या की पत्रलेखा तिच्या भूमिकेत "सहजतेने वावरली". या चित्रपटाने तिला सर्वात आशादायक नवोदित अभिनेत्री - महिला म्हणून स्क्रीन पुरस्कार जिंकला. तिचा पुढचा चित्रपट लव्ह गेम्स होता, जो विक्रम भट्ट दिग्दर्शित आणि मुकेश भट्ट आणि महेश भट्ट निर्मित एक शहरी-थ्रिलर चित्रपट होता. पत्रलेखाने एका पुरूषावर भाळलेल्या महिलेची भूमिका केली होती. हा चित्रपट बॉक्स ऑफिसवर अपयशी ठरला.

 वैयक्तिक आयुष्य 
इवलेसे| पत्रलेखा आणि राजकुमार राव (२०२२)
पत्रलेखा २०१० पासून अभिनेता राजकुमार रावसोबत रिलेशनशिपमध्ये होती. १५ नोव्हेंबर २०२१ रोजी, चंदिगढमधील द ओबेरॉय सुखविलास स्पा रिसॉर्टमध्ये या जोडप्याने पारंपारिक हिंदू पद्धतीने लग्न केले.

 अभिनय संचिका 

 चित्रपट 
वर्ष शीर्षक भूमिका नोंदी संदर्भ. २०१४ सिटीलाइट्स राखी सिंग २०१६  लव्ह गेम्स रमोना रायचंद २०१८ नानू की जानू सिद्धी  २०१९ बदनाम गली नयोनिका "नयन" गांगुली  २०२४  वाइल्ड वाइल्ड पंजाब राधा  २०२५ फुले सावित्रीबाई फुले  सूर्यास्त  -  

 दूरदर्शन 
 वर्ष मालिका भूमिका नोंदी  संदर्भ २०१७ बोस: डेड / अलाइव्ह नंदणी  २०१८ चीअर्स प्रेरणा २०२० फॉरबिडन लव्ह केया भाग: "ॲरेंज्ड मॅरेज" २०२१ मै हिरो बोल रहा हू लैला  २०२२ तीरंदाझ डॉ. संघमित्रा दास  २०२४ आयसी ८१४: कंधहार हायजॅक एअर होस्टेस इंद्राणी   गुलकंद टेल्स  TBA 

 पुरस्कार आणि नामांकने 
वर्ष पुरस्कार श्रेणी काम निकाल संदर्भ २०१४ बिग स्टार एंटरटेनमेंट अवॉर्ड्स सर्वाधिक मनोरंजक पदार्पण अभिनेत्री सिटीलाइट्स नामांकन  स्टारडस्ट पुरस्कार सर्वोत्कृष्ट अभिनेत्री नामांकन   २०१५ २१ वे स्क्रीन अवॉर्ड्स सर्वात आशादायक नवोदित - महिला विजेता  २०१७ पहिला आयरील पुरस्कार सर्वोत्कृष्ट अभिनेत्री (नाटक) बोस: डेड / अलाइव्ह नामांकन 

 संदर्भ 

 बाह्य दुवे 



वर्ग:२१व्या शतकातील भारतीय अभिनेत्री
वर्ग:बंगाली अभिनेत्री
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:हयात व्यक्ती
वर्ग:इ.स. १९९० मधील जन्म
वर्ग:स्त्री  चरित्रलेख